அப்படி இந்திராணி தேவர்களின் தலைவனுக்கு ரக்க்ஷை கட்டிய மாதம், இந்த ஆவணி மாதம் பெளர்ணமி தினம். அன்று அதனால் தான் ரக்க்ஷாபந்தன் என்ற திருவிழா வடநாட்டிலும் தற்போது தென்னாட்டிலும் கொண்டாடப்படுகிறது. இந்திரனுக்கு அவன் மனைவி தானே கங்கணம் கட்டினால் ரக்க்ஷாபந்தன் அன்று ரக்க்ஷை கட்டுவது சகோதரனுக்கு அல்லவா? இது எப்படி மாறிப்போனது? என்று நீங்கள் நினைக்கலாம். நானும் நினைத்து பார்த்தேன், பலரிடமும் கேட்டு பார்த்தேன் அவர்களுக்கும் தெரியவில்லை, எனக்கும் புரியவில்லை. ஆனாலும் ரக்ஷாபந்தனுடைய மூலக்கதை இங்கே இருந்து தான் துவங்குகிறது.